தில்லி - லாகூர் பேருந்து

தில்லி - லாகூர் பேருந்து (சதா இ சர்ஹத்), இந்தியாவிலுள்ள தில்லியில் இருந்து பாக்கிஸ்தானில் உள்ள லாகூர் வரை சென்று வரும். இது வாகா வழியாக செல்கிறது. இரு நாடுகளுக்குமான நட்புறவை வளர்ப்பதற்கான  அங்கமாக இந்த வண்டி இயக்கப்படுகிறது. 1999ஆம் ஆண்டின் பிப்ரவரி பத்தொன்பதாம் நாளில், அன்றைய இந்தியப் பிரதமரான அடல் பிகாரி வாச்பாய் இந்த பேருந்தை தொடங்கி வைத்தார். பேருந்து வாகாவை சென்றடைந்ததும், அங்கிருந்த பாக்கிஸ்தானிய பிரதமர் நவாஸ் ஷெரீப் வரவேற்றார்.

கார்கில் போருக்குப் பின்னரும் இந்த பேருந்து இயக்கப்பட்டது. இந்திய நாடாளுமன்றத்தின் மீதான் தாக்குதலை ஒட்டி, எல்லையில் பதற்றம் நிலவியதால் பேருந்து நிறுத்தப்பட்டது.

இந்தியப் பிரிவினைக்குப் பின்னர், இருநாடுகளுக்குமான போக்குவரத்தில் விரிசல் விழுந்தது. இரு நாடுகளில் வசிக்கும் உறவினர்களுக்காகவும், வர்த்தக, சுற்றுலா நோக்கத்திற்காகவும் சம்ஜவுதா விரைவுத் தொடருந்து இயக்கப்பட்டதைத் தொடர்ந்து, இந்த பேருந்தும் இயக்கப்படுகிறது.

சான்றுகள்

பகுப்பு:இந்தியாவில் போக்குவரத்து
பகுப்பு:பாக்கித்தான்
பகுப்பு:இலாகூர்